techiaith/cofnodycynulliad_en-cy huggingface dataset:
English: Leader of the house, I was very pleased to host the exhibition in the Pierhead this afternoon to commemorate the fiftieth anniversary of the passing of the Abortion Act 1967, but I think Assembly Members present were all somewhat shocked to hear just how little progress has been made in this last half-century in dealing with the inequalities of abortion access in Wales. Because we seem to be in a much worse position than in other parts of Britain, and, as a result, women are having their access to abortion artificially delayed by being forced to see their GP before they can access the gynae services that they require, and many of those who are being referred to the voluntary sector are having to pay £600 themselves because of these delays, and also having to have surgical abortions because it's too late for them to have a medical abortion, which obviously is much less invasive. So, I wondered if we could have the Cabinet Secretary make a statement on how he would be able to address this. I think there is an outlier, Gwent, which is very good at referring people who they can't accommodate themselves to the British Pregnancy Advisory Service, but other health boards do not have a good record. I think, across the Chamber, there should be alarm about this and we need to know how we're going to deal with this in the future.
Welsh: Arweinydd y tŷ, roeddwn yn falch iawn o gynnal arddangosfa yn y Pierhead y prynhawn yma i goffáu hanner can mlynedd ers pasio Deddf Erthylu 1967, ond rwy'n credu bod yr Aelodau Cynulliad a oedd yn bresennol i gyd yn syfrdanu braidd o glywed cyn lleied o gynnydd sydd wedi bod yn yr hanner canrif diwethaf hwn wrth ymdrin ag anghydraddoldebau yn y mynediad at erthyliad yng Nghymru. Oherwydd, mae'n ymddangos ein bod mewn sefyllfa lawer gwaeth nag mewn rhannau eraill o Brydain, ac, o ganlyniad, mae oedi artiffisial i allu menywod i gael erthyliad gan fod yn rhaid iddyn nhw weld eu meddyg teulu cyn y gallan nhw gael y gwasanaethau gynaecoleg sydd eu hangen arnyn nhw, ac mae llawer o'r rhai hynny sy'n cael eu hatgyfeirio at y sector gwirfoddol yn gorfod talu £600 eu hunain oherwydd yr oedi hyn, a hefyd maen nhw'n gorfod cael erthyliad llawfeddygol oherwydd ei bod yn rhy hwyr iddyn nhw gael erthyliad meddygol, sy'n amlwg yn llawer llai ymyrrol. Felly, tybed a allem ni gael datganiad gan Ysgrifennydd y Cabinet ar sut y gallai ef fynd i'r afael â hyn. Rwy'n credu bod un eithriad, Gwent, sy'n dda iawn am atgyfeirio pobl na allan nhw ddarparu ar eu cyfer eu hunain i'r British Pregnancy Advisory Service, ond nid oes gan fyrddau iechyd eraill hanes da o wneud hynny. Rwy'n credu, ar draws y Siambr, y dylai fod braw ynghylch hyn ac mae angen inni wybod sut yr ydym ni'n mynd i fynd i'r afael a hyn yn y dyfodol.
English: Well, thank you for raising that extremely important matter. The Cabinet Secretary for health is here listening to your concerns and I think he's indicating that he'd very much welcome a meeting with you to discuss those concerns further and see what we can do to take them forward.
Welsh: Wel, diolch ichi am godi'r mater pwysig iawn hwnnw. Mae Ysgrifennydd y Cabinet dros iechyd yma i wrando ar eich pryderon ac rwy'n credu ei fod yn nodi y byddai'n croesawu cyfarfod â chi i drafod y pryderon hynny ymhellach ac i weld beth y gallwn ei wneud ynglŷn â nhw.
English: Leader of the house, I'm delighted to announce to the Chamber that the Freshwater Habitats Trust have appointed me as the Assembly's new species champion for the freshwater pearl mussel as part of their #ShowTheLove campaign, a role that I am going to relish, I'm sure. I'll be raising many questions on protecting that species with the Cabinet Secretary when I bed into the role - on the sea bed. [ Laughter.] In the meantime, on the broader issue of the marine environment, in the news at the moment is, of course, the problem of plastic pollution. We know that the UK Government and the Scottish Government as well - . Supermarkets such as Iceland, in particular, have said that they plan to eliminate plastic packaging from all of their brands by 2023, I think it is. I wonder if we could have a statement from the Welsh Government, or a debate even, on how you intend to support moves such as this. I think that supermarkets such as Iceland, in making these bold moves, do deserve support. I think it would be good if we could encourage behaviour like this across the board so that our marine environment can be cleaned up from this awful plastic pollution as soon as possible, so that wider species than the freshwater pearl mussel can appreciate the clean oceans and clean seas and aquatic environment they deserve.
Welsh: Arweinydd y tŷ, rwy'n falch iawn o gyhoeddi i'r Siambr bod yr Ymddiriedolaeth Cynefinoedd Dŵr Croyw wedi fy mhenodi'n hyrwyddwr rhywogaeth newydd y Cynulliad dros y fisglen berlog dŵr croyw yn rhan o'u hymgyrch #ShowTheLove, ac rwy'n siŵr y gwnaf fwynhau'r swyddogaeth honno. Byddaf yn gofyn llawer o gwestiynau am warchod y rhywogaeth honno i Ysgrifennydd y Cabinet ar ôl setlo yn y swyddogaeth - ar wely'r môr. [ Chwerthin.] Yn y cyfamser, ar fater ehangach yr amgylchedd morol, rhywbeth sydd yn y newyddion ar hyn o bryd yw, wrth gwrs, problem llygredd plastig. Gwyddom fod Llywodraeth y DU a Llywodraeth yr Alban hefyd - . Mae archfarchnadoedd fel Iceland, yn benodol, wedi dweud eu bod yn bwriadu dileu deunydd pacio plastig o'u holl frandiau erbyn 2023, rwy'n meddwl. Tybed a allem ni gael datganiad gan Lywodraeth Cymru, neu ddadl hyd yn oed, ynglŷn â sut yr ydych yn bwriadu cefnogi camau fel hyn. Rwy'n credu bod archfarchnadoedd fel Iceland, wrth gymryd y camau beiddgar hyn, yn haeddu cefnogaeth. Rwy'n credu y byddai'n beth da pe gallem ni annog ymddygiad fel hyn gan bawb er mwyn gallu glanhau'r llygredd plastig ofnadwy hwn o'n hamgylchedd morol cyn gynted â phosibl, fel y gall rhywogaethau eraill heblaw am y fisglen berlog dŵr croyw werthfawrogi cefnforoedd glân, moroedd glân a'r amgylchedd dyfrol y maen nhw'n ei haeddu.
English: The Member raises an extremely important point, and I cannot resist taking the opportunity to say that I'm the species champion for the native oyster, as it happens. I see he and I have a very similar view about delicious species in order to be their champion. Swansea bay has recently been reseeded with the native oyster, so the issue about plastic pollution in our marine environment is extremely important. Of course, Wales has done extremely well in its recycling. We're second only to Germany. I'm sure that the Cabinet Secretary has the ambition to be top as well. We have done extremely well - that's not to say that more can't be done. It's a very important point that the Cabinet Secretary takes extremely seriously. I think the Member has done very well to raise it. But we can be proud here in Wales of the recycling that we've already done and of how encouraged we are by the individual action both by Welsh companies like Iceland and also by Welsh individuals who take very seriously their personal responsibility for trying to limit the number of single-use plastics and so on. Dirprwy Lywydd, I'm sorry to ask for this indulgence, but if I could just recommend to Members that they all look into using bamboo toothbrushes and not having plastic straws in their drinks, then I for one would think that this business statement had a very good outcome.
Welsh: Mae'r Aelod yn codi pwynt hynod bwysig, ac ni allaf beidio ag achub ar y cyfle i ddweud mai fi yw hyrwyddwr rhywogaeth y wystrysen frodorol, fel mae'n digwydd. Rwy'n gweld bod ganddo ef a mi farn debyg iawn ynghylch rhywogaethau blasus i'w hyrwyddo. Yn ddiweddar, cafodd bae Abertawe ei ailhadu â'r wystrysen frodorol, felly mae llygredd plastig yn ein hamgylchedd morol yn fater hynod o bwysig. Wrth gwrs, mae Cymru wedi gwneud yn dda iawn o ran ailgylchu. Dim ond yr Almaen sydd wedi gwneud yn well. Rwy'n siŵr mai uchelgais Ysgrifennydd y Cabinet yw bod y gorau hefyd. Rydym ni wedi gwneud yn dda iawn - nid yw hynny'n golygu na ellir gwneud mwy. Mae'n bwynt pwysig iawn ac mae'n fater difrifol iawn i Ysgrifennydd y Cabinet. Rwy'n meddwl bod yr Aelod wedi gwneud yn dda iawn i'w godi. Ond gallwn ni fod yn falch yma yng Nghymru o'r ailgylchu yr ydym eisoes wedi ei wneud ac o ba mor galonogol yw'r camau unigol a gymerwyd gan gwmnïau o Gymru fel Iceland a hefyd gan unigolion o Gymru sy'n cymryd o ddifrif eu cyfrifoldeb personol am geisio cyfyngu ar ddefnyddio plastigion untro ac ati. Dirprwy Lywydd, maddeuwch i mi am achub ar y cyfle hwn, ond os gallaf argymell i'r Aelodau eu bod i gyd yn ystyried defnyddio brwshys dannedd bambŵ a pheidio â defnyddio gwelltyn plastig yn eu diod, yna byddwn i'n meddwl bod y datganiad busnes hwn wedi cael canlyniad da iawn.
English: The next item on our agenda this afternoon is the statement by the Cabinet Secretary for Health and Social Services on the parliamentary review of health and social care in Wales, and I call on Vaughan Gething.
Welsh: Yr eitem nesaf ar ein hagenda y prynhawn yma yw'r datganiad gan Ysgrifennydd y Cabinet dros Iechyd a Gwasanaethau Cymdeithasol ar yr adolygiad seneddol o iechyd a gofal cymdeithasol yng Nghymru, a galwaf ar Vaughan Gething.
English: Are you coming to a question?
Welsh: Ydych chi'n dod at gwestiwn?
English: Yes, I am. I am, yes.
Welsh: Ydw. Ydw.
English: I've got a series of questions that -
Welsh: Mae gen i gyfres o gwestiynau sydd -
English: Well, no. You've got questions now, or, you know -
Welsh: Wel, na. Mae gennych gwestiynau nawr, neu wyddoch chi -
English: Okay. Well, my second point is about the process of negotiating necessary change and the need to involve the staff in that. I know from my own experience that that change does require patience and persuasion and communication, but, most of all, it involves taking people with you, because to resist change does lead to stagnation, both for the people the service has to deliver to and the people who work within it. What I would ask, Cabinet Secretary, because we've heard a lot about the vision in this report, and I would say that the report, actually, is the vision, it sets out the vision, so would you agree that we all need to be clear that this is our vision and direction of travel and that we must be unwavering in our commitment to that? And would you further agree that if we are to achieve the quadruple aim for all, as set out in the report's recommendations, then staff who work in the service must be involved in the change and their voices must be listened to if we are to achieve the objectives of the review?
Welsh: Iawn. Wel, mae fy ail bwynt yn ymwneud â'r broses o negodi newid angenrheidiol a'r angen i gynnwys y staff yn hynny. Rwy'n gwybod o'm profiad fy hun bod y newid hwnnw'n golygu bod angen amynedd a pherswâd a chyfathrebu, ond, yn bennaf oll, mae'n golygu mynd â phobl gyda chi, oherwydd mae gwrthsefyll newid yn arwain at ddiffyg cynnydd, i'r bobl y mae'n rhaid i'r gwasanaeth ddarparu ar eu cyfer ac i'r bobl sy'n gweithio ynddo. Yr hyn y byddwn yn ei ofyn, Ysgrifennydd y Cabinet, oherwydd rydym ni wedi clywed llawer am y weledigaeth yn yr adroddiad hwn, a byddwn yn dweud mai'r adroddiad, a dweud y gwir, yw'r weledigaeth, mae'n amlinellu'r weledigaeth, felly a fyddech chi'n cytuno bod angen inni i gyd fod yn glir mai dyma ein gweledigaeth a'n cyfeiriad teithio a bod yn rhaid inni ymrwymo'n ddiysgog i hynny? Ac a fyddech chi'n cytuno hefyd, os ydym i gyrraedd y nod pedwarplyg i bawb, fel y'i nodir yn argymhellion yr adroddiad, bod yn rhaid i staff sy'n gweithio yn y gwasanaeth fod yn rhan o'r newid a bod yn rhaid gwrando ar eu lleisiau os ydym ni am gyflawni amcanion yr adolygiad?
English: Cabinet Secretary, there is some very useful, high-level analysis some very useful, high-level analysis in the report, but I think what's most helpful are the detailed recommendations in the annex section, in particular recommendation 7, on innovation, technology and infrastructure. I was very pleased to see the role of digital woven right throughout the report, and its potential to release resource and improve the patient experience. My question is, having read last week's report by the Wales Audit Office in conjunction with today's report, there are a series of direct and indirect criticisms of the National Health Service Wales Informatics Service, NWIS, and I have real doubts about their ability, both in terms of capacity and capability, to deliver this radical agenda - not least the finding from the Wales Audit Office that they've been partial and overly positive in reporting progress to the Welsh Government. So, I just ask for your reflections on the nature of the criticisms in both reports, and whether or not you can now have confidence in NWIS, as currently constituted, to deliver this agenda, and what you can put in place to make sure we achieve the potential of digital.
Welsh: Ysgrifennydd y Cabinet, mae rhywfaint o ddadansoddi lefel uchel defnyddiol iawn yn yr adroddiad, ond rwy'n meddwl mai'r peth mwyaf defnyddiol yw'r argymhellion manwl yn adran yr atodiad, yn enwedig argymhelliad 7, ar arloesedd, technoleg a seilwaith. Roeddwn yn falch iawn o weld digidol yn cael sylw drwy gydol yr adroddiad, a'i botensial i ryddhau adnoddau a gwella profiad cleifion. Fy nghwestiwn yw, ar ôl darllen adroddiad yr wythnos diwethaf gan Swyddfa Archwilio Cymru ar y cyd ag adroddiad heddiw, ceir cyfres o feirniadaethau uniongyrchol ac anuniongyrchol i Wasanaeth Gwybodeg Gwasanaeth Iechyd Gwladol Cymru, NWIS, ac mae gennyf amheuon go iawn ynghylch eu gallu, o ran capasiti a gallu, i gyflawni'r agenda radical hon - yn enwedig y canfyddiad gan Swyddfa Archwilio Cymru eu bod wedi bod yn bleidiol ac yn rhy gadarnhaol wrth adrodd am gynnydd i Lywodraeth Cymru. Felly, hoffwn i ofyn am eich sylwadau am natur y beirniadaethau yn y ddau adroddiad, ac a allwch fod yn hyderus nawr yng Ngwasanaeth Gwybodeg GIG Cymru ai peidio, fel y mae wedi'i gyfansoddi ar hyn o bryd, i gyflawni'r agenda hon, a beth y gallwch ei roi ar waith i sicrhau ein bod yn cyflawni potensial digidol.
English: Thank you very much, Cabinet Secretary. Thank you.
Welsh: Diolch yn fawr iawn, Ysgrifennydd y Cabinet. Diolch.
English: The next item on the agenda this afternoon is the debate on the final budget for 2018-19, and I call on the Cabinet Secretary for Finance to move the motion - Mark Drakeford.
Welsh: Yr eitem nesaf ar yr agenda y prynhawn yma yw'r ddadl ar y gyllideb derfynol ar gyfer 2018-19, a galwaf ar Ysgrifennydd y Cabinet dros Gyllid i gynnig y cynnig - Mark Drakeford.
English: Dirprwy Lywydd, that budget quite certainly did not produce a windfall for Wales or go far to put right eight years of resource starvation. Our budget, when financial transaction capital funding is excluded, remains 7 per cent lower in real terms than a decade ago. This Government's job is to use every lever available to us to protect our citizens and services from the damage that austerity brings, and to invest, wherever we can, in creating the conditions of a successful future. That is why, in this final budget, you see for the first time the 105 per cent Barnett multiplier negotiated in the fiscal framework between ourselves and the UK Government. It adds nearly £70 million otherwise unavailable to us. The progressive but proportionate use we have made of our two new taxes - landfill disposals tax and land transaction tax - is forecast to add another £30 million to our revenue resources over the period of this budget. That is £100 million to help us with the vital priorities of investing in our schools and colleges, creating the health service of the future, building an economy with a real social purpose of providing prosperity for all.
Welsh: Dirprwy Lywydd, yn sicr ni ddaeth y gyllideb honno ag arian annisgwyl i Gymru yn ei sgil, ac ni lwyddodd i unioni wyth mlynedd o brinder adnoddau. Mae ein cyllideb ni, heb gynnwys cyllid cyfalaf trafodion ariannol, yn parhau i fod 7 y cant yn is mewn termau gwirioneddol nag yr oedd ddegawd yn ôl. Gwaith y Llywodraeth hon yw defnyddio pob ysgogiad sydd ar gael inni er mwyn amddiffyn ein dinasyddion a'n gwasanaethau rhag y difrod hwnnw a ddaw gyda chaledi, a buddsoddi, lle bynnag y gallwn ni, drwy greu'r amodau ar gyfer dyfodol llwyddiannus. Dyna pam, yn y gyllideb derfynol hon, y gwelwch am y tro cyntaf luosydd 105 y cant Barnett wedi ei negodi yn y fframwaith cyllidol rhyngom ni a Llywodraeth y DU. Mae'n ychwanegu bron £70 miliwn na fyddai ar gael inni fel arall. Rhagwelir y bydd y defnydd blaengar ond cymesur a wnaethom ni o'r ddwy dreth newydd - y dreth gwarediadau tirlenwi a'r dreth trafodiadau tir - yn ychwanegu £30 miliwn arall at ein adnoddau refeniw dros gyfnod y gyllideb hon. Dyna £100 miliwn i'n helpu ni gyda blaenoriaethau hollbwysig buddsoddi yn ein hysgolion a'n colegau, creu gwasanaeth iechyd y dyfodol, ac adeiladu economi gyda'r diben cymdeithasol gwirioneddol o gyflenwi ffyniant i bawb.
English: Would the Cabinet Secretary give way? I'm grateful for what he's just said and, of course, this is the first time we're looking at a budget that has income generation as well as expenditure within it - and that's a positive change for the development of this place. But has he made any estimate of what would have happened on the expenditure side had we not had those seven years of austerity since the election of the coalition Government back in 2010, and what would be the rough shape of the Welsh budget if that hadn't happened?
Welsh: A fyddai Ysgrifennydd y Cabinet yn fodlon ildio? Rwy'n ddiolchgar am yr hyn y mae newydd ei ddweud ac, wrth gwrs, dyma'r tro cyntaf yr ydym wedi edrych ar gyllideb sydd â chynhyrchiad incwm yn ogystal â gwariant yn rhan ohoni - a newid cadarnhaol yw hynny i ddatblygiad y lle hwn. Ond a yw ef wedi gwneud unrhyw amcangyfrif o beth fyddai wedi digwydd o du'r gwariant pe na fyddem wedi cael y saith mlynedd hynny o galedi ers etholiad y Llywodraeth glymblaid yn ôl yn 2010, a pha fath o ffurf fyddai ar gyllideb Cymru pe na fyddai hynny wedi digwydd?
English: Would you also agree that removing the ring fence for things like Supporting People and the Welsh independent living grant will also further risk damaging prevention and intervention?
Welsh: A fyddech hefyd yn cytuno y bydd dileu'r clustnodi ar gyfer pethau fel Cefnogi Pobl a Grant Byw Annibynnol Cymru hefyd yn risg pellach i beryglu atal ac ymyrryd?
English: I do, yes. I think that a lot of things that the Welsh budget aspires to do, and says that it wants to do, are good, but when you look into the greater detail, that simply isn't there. I realise I'm running out of time, Presiding Officer, but at the start of my contribution I did say that I thought that this budget should be one that looks at creating a transformational change. I think we want something that is positive, that creates a vibrant economic situation moving forward, and makes those proper links between the new Welsh Government fiscal powers and the ability to develop the economy in a way that we need to, particularly with the challenges we face over the months and years ahead. I don't think that this budget meets those criteria, and the Welsh Conservatives don't either. That is why it will be no surprise to the Cabinet Secretary that we will not be supporting this budget.
Welsh: Byddwn, ydw. Rwyf i o'r farn fod llawer o'r pethau y mae cyllideb Cymru yn anelu at eu gwneud nhw, ac yn mynegi ei bod yn awyddus i'w gwneud, yn rhagorol, ond pan edrychwch ar y manylion ehangach, nid ydynt yno mewn gwirionedd. Rwy'n sylweddoli fy mod yn rhedeg allan o amser, Llywydd, ond ar ddechrau fy nghyfraniad dywedais fy mod yn credu y dylai'r gyllideb hon fod yn un sy'n edrych ar greu newid trawsnewidiol. Credaf fod eisiau rhywbeth cadarnhaol arnom, sydd yn creu sefyllfa economaidd fywiog wrth symud ymlaen, ac sydd yn gwneud y cysylltiadau priodol hynny rhwng pwerau cyllidol newydd Llywodraeth Cymru a'r gallu i ddatblygu'r economi mewn ffordd sydd yn angenrheidiol i ni, yn benodol gyda'r heriau a fydd yn ein hwynebu dros y misoedd a'r blynyddoedd i ddod. Nid wyf i o'r farn fod y gyllideb hon yn bodloni'r meini prawf hynny, ac nid yw'r Ceidwadwyr Cymreig yn credu hynny chwaith. Dyna pam na fydd o unrhyw syndod i Ysgrifennydd y Cabinet nad ydym ni am gefnogi'r gyllideb hon.
English: Would the Member give way on that point? I'm very grateful, and I agree with her; I've met also with Supporting People projects, and I think we share a similar value in ensuring that the money is available. She'll know there's been some confusion or discussion, at least, around how the money gets spent. Does she at least agree that we need to monitor now how the money is spent to make sure that it is being used for the purpose of tackling these real issues in our communities?
Welsh: A fyddai'r Aelod yn ildio ar y pwynt hwn? Rwy'n ddiolchgar iawn, ac yn cytuno â hi; rwyf innau hefyd wedi cyfarfod â phrosiectau Cefnogi Pobl, ac rwy'n credu ein bod yn rhannu gwerth cyffelyb wrth sicrhau bod yr arian ar gael. Bydd hi'n ymwybodol o'r dryswch neu'r drafodaeth, o leiaf, sydd wedi bod o ran sut y caiff yr arian ei wario. A fyddai hi o leiaf yn cytuno bod angen inni fonitro ar hyn o bryd sut y caiff yr arian ei wario i wneud yn siŵr y bydd yn cael ei ddefnyddio ar gyfer mynd i'r afael â'r materion gwirioneddol hyn yn ein cymunedau?
English: Whilst supporting the Welsh Government budget, I acknowledge that the budget is inadequate for the needs of Wales. As the Cabinet Secretary said during his speech, there is between £1.1 billion and £4 billion less in expenditure than we actually should have if we'd even just stayed level, in one case in cash terms, and the other one in terms of real-terms increases in line with the movement in the economy. So, we can either move with the economy or we can be just moving with the way things are going. We haven't and we're short of this money. It would be an entirely different budget today if the Cabinet Secretary had somewhere between £1.1 billion and £4 billion to distribute. We'd have a better debate because we'd be saying, 'Should we increase health by more or should we increase education by more, or should we increase social services by more?', which I think is a debate we'd all enjoy having, instead of saying, 'Well, we're going to give more money to health so we're going to have to take money off local government.'
Welsh: Er fy mod yn cefnogi cyllideb Llywodraeth Cymru, rwy'n cydnabod mai annigonol yw'r gyllideb ar gyfer anghenion Cymru. Fel y dywedodd Ysgrifennydd y Cabinet yn ystod ei araith, mae rhwng £1.1 biliwn a £4 biliwn yn llai o wariant gennym nag a ddylai fod gennym pe byddem hyd yn oed wedi aros ar y gwastad yn unig, ar y naill law o ran arian parod, ac ar y llaw arall o ran cynnydd termau real yn unol a symudiad yr economi. Felly, gallwn naill ai symud gyda'r economi, neu gallwn symud yn y ffordd y mae pethau'n mynd rhagddynt. Ni wnaethom hynny ac rydym yn brin o'r arian hwnnw. Byddai'n gyllideb hollol wahanol heddiw pe byddai gan Ysgrifennydd y Cabinet rywbeth rhwng £1.1 biliwn a £4 biliwn i'w ddyrannu. Byddai gennym ddadl well oherwydd byddem yn dweud fel hyn, 'A ddylem ni roi mwy i iechyd neu a ddylem roi mwy i addysg, neu a ddylem roi mwy i'r gwasanaethau cymdeithasol?'. Byddem i gyd yn mwynhau cael y ddadl honno yn hytrach na dweud fel hyn 'Wel, rydym yn mynd i roi mwy o arian i iechyd felly bydd yn rhaid inni gymryd arian oddi ar lywodraeth leol.'